Most Saint-Bénézet
<s>Avignonski most (francuski: Pont d'Avignon, službeno Pont Saint-Bénézet) je slavni srednjovjekovni most preko 
desnog rukavca rijeke Rhône između Avignona i Villeneuve-lès-Avignona na lijevoj obali.</s>

<s>Most je izgrađen u 12. vijeku, vremenom se nakon brojnih katastrofalnih poplava, toliko razrušio da je od njegovih 22 ostalo samo 
4 kamena luka, pa su otplavljeni dijelovi mjenjani i krpani drvenim nadomjescima.</s><s>Most je nakon razaranja u 17. vijeku - napušten, tako da danas ne premošćuju rijeku.</s>

<s>Ostatak mosta je zajedno sa Papinskom palačom 1995. uvršten na UNESCOvu 
Listu mjesta svjetske baštine u Evropi.</s>

<s>Avignonski most je poznat i zbog dječje pjesmice, raširene po cijelome svijetu, njega posjeti oko 400.000 ljudi svake godine.</s>

<s>Historija 
Po lokalnoj legendi most je podigao mladi pastir Benezet, koji se 1177. spustio sa planina u Ardèche i razglasio da je poslan od Boga da izgradi most kod Avignona.</s>

<s>Pont Saint-Bénézet u 12. vijeku kad je podignut, bio je jedini most na Rhône od Lyona do mora.</s>

<s>Izvorno na istom mjestu stajao je drveni most, na njegovu mjestu podignut je prvi most čiji su stupovi vjerojatno bili 
povezani drvenim šetnicama.</s><s>On je otvoren za promet 1184., taj most je razoren do četvrtog stupa za vrijeme 
Albižanskog križarskog rata 1226.</s>

<s>Pod utjecajem Benezeta osnovana je bratovština koja se trebala brinuti o mostu sa 24 braće, zahvaljujući njihovu neumornom radu i 
pametnom korištenju mostarine, bratovština je otpočela izgradnja kamenog gotičkog mosta preko ostataka starije 
romaničke građevina iz 12. vijeka.</s>

<s>Novi most bio je dug oko 900 m, sastavljen od 22 luka.</s>

<s>Za srednjeg vijeka Pont Saint-Bénézet bio je na jednoj od najvažnijih hodočasničkih ruta između Italije i 
Španjolske.</s><s>Njegova važnost je porasla kad su se pape u 14. vijeku preselile u Avignon.</s><s>Ali su se uskoro kardinali preselili u 
Villeneuve, željevši pobjeći iz gužve Avignona.</s>

<s>Most je popločen 1377. po nalogu kardinala Blandiaca, nakon brojnih nesreća i padova, čak i u Rhônu.</s>

<s>Avignonske pape imali su običaj da se pri svakom prelasku mosta, zaustave ispred kapelice na ulazu i pomole se sv 
Benezetu i ostave mu na dar jedan gulden.</s>

<s>Kralj Luj XIV bio je jedan od posljednjih koji su prešli mostom prije njegovog rušenja u 17. vijeku, ali nikad nije dao svojj doprinos 
za njegovu obnovu, i pored namjere da postane njegov vlasnik.</s>

<s>Desna obala Rhône bila je poznata pod imenom kraljevstvo, a lijeva strana na kojoj je Avignon carstvo
Tokom srednjeg vijeka izbijali su česti sporovi oko vlasništva nad koritom rijeke, između papa i francuskih 
kraljeva koji su kulminirali u 14. vijeku sudskim procesom.</s><s>Spor je konačno riješen nakon francuske revolucije kad je i Avignon postao dio Francuske.</s>

<s>Riječni otok Barthelasse (île de la Barthelasse) prvi put se u dokumentima spominje 1495.</s>

<s>Nakon pada Avignonskog mosta do 19. vijeka Rhôna se prelazila skelama i trajektima.</s><s>Između 1806. i 1819. 
podignut je drveni most iz dva dijela preko oba ronina rukavca, onaj manji između Avignona i otoka Barthelasse
zamijenjen je željeznim visećim mostom 1843, ali je onaj duži između otoka i Villeneuva zamijenjen tek nakon što je između 
1905. i 1910. podignut novi most.</s>

<s>Kako je Rhôna često plavila, u 19. vijeku podignuta je uzvodno od mosta brana, koja je preusmjerila glavni tok rijeke 
prema Avignonu, nakon tog su u 20. vijeku ponovno poduzeti radovi, pa je ponovno glavni rukavac premješten na stranu 
Villeneuva.</s>

<s>Pjesme o mostu 
Počevši od 15. vijeka, ispjevano je dosta pjesama u čast vjenčanja u kojima se spominje Pont d'Avignon, kao mjesto gdje će mladenci 
zaplesati.</s><s>Ispjevane su po različitim krajevima Francuske, pa čak i Kanade.</s>

<s>Te pjesme su vjerojatno nadahnule Pierre Certona, kompozitora kraljevske kapele u 15. vijeku, da komponira pjesmu 
Sur le Pont d'Avignon, čija se melodija prilično razlikuje od pjesme koju znamo danas.</s><s>Ta pjesma u svojoj današnjoj formi, izvedena je prvi put
1853. u opereti Adolphe Adama L'Auberge Pleine.</s>

<s>Međunarodni uspjeh doživjela je tek nakon izvedbe 1876. u drugoj opereti pod imenom Sur Le Pont d'Avignon.</s>

<s>Izvori</s>

<s>Vanjske veze</s>

<s>Pont d'Avignon (Saint Bénezet) na portalu Avignon Tourisme</s>

<s>Mostovi u Francuskoj
Lučni mostovi
Svjetska baština u Francuskoj</s>

